Térdprotézis - Ha nincs más megoldás…. | Nyugdijban
Nem könnyű eljutni a döntésig, hogy „kés alá” feküdjön az ember – vagyis, hogy műtétnek vesse alá magát. De a fájdalom nagy kényszerítő, a mozgásképtelenség kétségbeejtő, s így – sokszor sok évig, hónapig tartó kínlódás után egyik napról a másikra igent mond az orvosi érvekre, késztetésre. És – a legtöbb esetben nem is bánja meg.
Ismerjük meg jobban a saját testünket:
Nem is gondolnánk, de biomechanikai értelemben a térdízület nem olyan egyszerű ízület, mint amilyennek első látásra tűnik, emiatt pedig sérülékenységével számolnunk kell. Ennek a rendkívül fontos ízületnek az élettartama természetesen egyénenként változó, nagyban függ az igénybevétel mértékétől, vagy például a testsúlytól. A térdízület biztosítja a combnak a lábszárhoz való csatlakozását. A térdízület úgy hozza létre a terhelésnek az átvitelét a sípcsont és a combcsont között, hogy közben kontrollált, mégis szabad mozgást biztosít számunkra, tehát valóban nagyon fontos szerepet tölt be a mindennapi életünk során.
Sétálás közben a testsúlyunk fele nehezedik a térdeinkre, lépcsőzés esetében pedig a súly két-háromszorosa terheli az ízületeket. Az ideális eset, ha a térdkalács pontosan illeszkedik a combcsont elülső felszínén elhelyezkedő mélyedésbe, ez biztosítja azt, hogy mindkét oldala egyenlő mértékű terhelést kapjon.
térdízületet érintő daganatos elváltozások sebészi megoldása esetén
A panaszok kezdeti jelentkezésénél természetesen nem kerül szóba a műtét. Azonban a struccpolitika nevében hajlamosak vagyunk nem tudomást venni a problémáról, és általában csak akkor kezd el igazán foglalkozni bennünket, amikor már késő. Amikor a fájdalom kezd mindennapossá válni és az életvitelünket nagyban befolyásolja, akkor dugása helyett érdemes minél hamarabb kivizsgáltatni magunkat. Hasonlóan a csípőműtétekéhez, a térdprotézis műtétek várólistája is rendkívül hosszú szokott lenni, ezért érdemes minél hamarabb elkezdeni az intézkedéseket.
Van az a pont, amikor már a konzervatív módszerek (gyógyszerek, az életmódváltás,és a gyógytorna, stb.) sem hoznak jelentős javulást, ekkor kénytelenek vagyunk megbarátkozni a térdműtét gondolatával. Egy beteg térd meg tudja keseríteni a mindennapjainkat, de a felépülés utáni életünk sokkal teljesebbé és kiegyensúlyozottabbá tud válni, hiszen a fizikai terhelés okozta fájdalommal megszűnik a pszichés terhelés is. A legújabb műtéti eljárásokkal behelyezett térdprotézis és az ezt követő rehabilitáció lehetővé teszi, hogy a felépülési idő jelentősen csökkenhessen.
Teljes felszínpótló térdízületi protézis (TEP):Ilyen műtétek során kik kell cserélni az egész ízületet. (Én a Borsod-Abaúj-Zemplén Megyei Kórház Ortopéd-Sebészeti Osztályán
cementes és cement nélküli térdprotézisek beültetését vállalom).
Lehetőség van az un. ATTUNE rendszerű, “komfort” térdprotézis beültetésére is, amely a médiában tévesen az “intelligens protézis” elnevezést kapta. Ez az implantátum típus jobban illeszkedik az anatómiai variációkhoz, ugyanis nagy számú variációs lehetőség van a femur és a tibia komponensek között. Teljes térdprotézis esetén a beültetett mű ízület anyaga tartalmazhat: fém és műanyag komponenseket.
Patellofemoralis (térkalács ízületi) protézis:Ez a térdprotézis egy ritkábban használt verziója, ami a szánkóprotézishez hasonlóan egy részleges beültetés. Ez a műtét akkor javasolt, ha kizárólag a térdkalács ízületét érinti a kopás.
Az anamnézis során megbeszélésre kerülnek a korábbi mozgásszervi panaszok és betegségek. Ezt követi a jelenlegi panaszok átbeszélése. A funkcionális vizsgálatot egy képalkotó diagnosztika követi (UH, CT, MR). A labordiagnosztika pedig elengedhetetlen része a műtéti előkészítésnek. Magánrendelés esetén természetesen sokkal több idő jut az említett eljárásoknak a részletes átbeszélésére és a személyes konzultációra, mint a kórházi körülmények között.
A műtét történhet gerincérzéstelenítésben, vagy altatásban annak függvényében, hogy az aneszteziológus szakorvos mit javasol. A műtétet megelőzően és a műtét közben a beteg vérzés- és fájdalomcsillapító gyógyszereket kap.
Mint minden műtét, természetesen a térdműtét is kockázatokkal jár. Előfordulhat vérrögképződés (trombózis) akár az alsó végtagokban, akár a tüdőben (tüdőembólia). Előfordulhat továbbá enyhe, vagy mélyebb sebfertőződés. A csontritkulással küzdő páciensek esetében gyakoribb az esélye az operációban érintett csontok törése. A műtét utáni fájdalom enyhítése céljából a páciens fájdalomcsillapító gyógyszereket kap, amelyek okozhatnak például hányingert, hányást. A beültetés után nem kizárható a műtét utáni gyulladás, valamint bizonyos idegpályáknak az esetleges sérülése és vérömleny kialakulása is megeshet. A műtét utáni sebgyógyulás elősegítése rendkívül fontos, ebben természetesen minden páciens szakmai segítségnyújtást kap.
Az egyensúly és az izomerő visszanyeréséhez általában 6-12 hét kell, de a műtét után néhány héttel általában már mankó használata nélkül is elkezdhető a járás.
Szlovákiában hasonló műtéteket végeznek, az általános orvos belgyógyászhoz, illetve ortopéd szakorvoshoz irányítja a beteget, ahol tájékoztatják a lehetőségekről.
Előző cikk Mit jelentenek a kórházi laboreredmények: a vizelet
Következő cikk Zöldfűszerek a kertből